stanford-oval/wikipedia huggingface dataset:
הרחבה של משחק לאסטרטגיות מעורבות
דוגמה

במשחק בעיטות העונשין בכדורגל, האסטרטגיות הטהורות של הבועט הן לבעוט לצד ימין של השער (R) או לבעוט לשמאלו (L). האסטרטגיות הטהורות של השוער הן לקפוץ לצד ימין (R) או לזנק לצד שמאל של השער (L). כאשר השוער קופץ לכיוון הנגדי, הבועט מצליח להכניס את הכדור לשער ומרוויח נקודה (השוער מפסיד נקודה). כאשר השוער קופץ לכיוון הבעיטה הוא מצליח לבלום את הכדור ומרוויח נקודה (הבועט מפסיד נקודה).
משחק זה יכול להיות מתואר על ידי מטריצת התשלומים הבאה:
| 0 | 1 | 2 |
| --- | --- | --- |
|  | שוער קופץ ימינה(R) | שוער קופץ שמאלה(L) |
| שחקן בועט ימינה(R) | 1, 1- | 1-, 1 |
| שחקן בועט שמאלה(L) | 1-, 1 | 1, 1- |


אם הבועט ישתמש תמיד באותה אסטרטגיה טהורה השוער ידע זאת ויוכל לעצור את הכדור. כאשר כל אחד מהשחקנים ישחק באסטרטגיות מעורבות, השחקן יבעט לימין בסיכוי  
 \ \alpha   ויבעט לשמאל בסיכוי  \ 1-\alpha    והשוער יקפוץ לימין בסיכוי  \ \beta   ולשמאל בסיכוי  \ 1-\beta   .
פונקציית התשלום של הבועט:
ובדומה פונקציית התשלום של השוער:
שיווי המשקל היחידי במשחק זה הוא אסטרטגיה מעורבת כאשר השוער והבועט בוחרים כל אחת מהפעולות שלהם בהסתברות  \ {\frac {1}{2}} כלומר  \ \beta ={\frac {1}{2}},  \ \alpha ={\frac {1}{2}} ותוחלת התשלום של כל שחקן היא 0.
ראו גם

עקרון האדישות
לקריאה נוספת

שמואל זמיר, מיכאל משלר, אילון סולן, תורת המשחקים, מאגנס, 2008
וולבי סלע רוטשילד

| וולבי סלע רוטשילד |
| --- | --- |
 וולבי סלע רוטשילד
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קנגורו
משפחה:: קנגוריים
סוג:: וולבי סלעים
מין:: וולבי סלע רוטשילד
שם מדעי
 Petrogale rothschildi ‏1904
תחום תפוצה


וולבי סלע רוטשילד (שם מדעי: Petrogale rothschildi; קרוי גם וולבי סלע רובורן) הוא מין של וולבי גדול בסוג וולבי הסלע שמצוי במערב יבשת אוסטרליה. וולבי רוטשילד חי בעיקר באזור פילבארה ובאיים הסמוכים לחוף, והוא אחד המינים הגדולים בסוגו. מצב שימורו נחשב ליציב, אך הוא מאוים מטריפה על ידי השועל האדום שהובא ליבשת על ידי האדם, וכן מכריית מינרלים בסביבת המחיה שלו.
טקסונומיה

וולבי רוטשילד תואר מדעית לראשונה בשנת 1904 על ידי הזואולוג הבריטי אולדפילד תומאס, על בסיס דגימה שנאספה על ידי חוקר הטבע ג'ון תומאס טוני בשנת 1901 בנחל קוזאק בצפון-מערב אוסטרליה. אולדפילד תומאס קרא למין החדש על שם הבנקאי הבריטי-יהודי וולטר רוטשילד שהתעניין רבות ביונקי הכיס ומימן את המשלחת של ג'ון טוני לאוסטרליה. וולבי סלע רוטשילד הוא אחד מתוך 17 מינים בסוג וולבי הסלע שבמשפחת הקנגוריים, ובתוך הסוג הוא שייך לקבוצת המינים קסנטופוס (xanthopus), שכוללת מלבדו גם את שני המינים הגדולים ביותר בסוג: וולבי סלע צהוב-רגל ווולבי סלע פרוסרפיני.
תיאור

וולבי רוטשילד מתואר כאחד המינים החינניים והגדולים בסוג וולבי הסלע. מבנה גופו כבד ומוצק, צווארו קצר וראשו רחב וחרוטי. האוזניים גדולות ורחבות, והעיניים והאף בגודל בינוני. הגפיים האחוריות של הוולבי גדולות ושריריות, והגפיים הקדמיות קצרות יותר. בכפות הרגליים יש לו סוליות מחוספסות המטיבות את אחיזתו בסלעים. הזנב ארוך מאוד, עבה וגמיש עם מברשת שעירה בקצהו, והוולבי משתמש בו לאיזון במהלך הקפיצות. מבחינת מידות גוף, וולבי רוטשילד הוא המין השביעי בגודלו בסוג; אורך ראשו וגופו: 60-47 סנטימטרים, אורך זנבו: 70-54 סנטימטרים ומשקלו: 6.6-3.7 קילוגרם. הזכרים גדולים וכבדים מן הנקבות. אוכלוסיית וולביי רוטשילד שבארכיפלג דמפיר מפגינה גמדות איים, וטווח המשקל שלהם 3.5-2.6 קילוגרם בלבד.
הפרווה של וולבי רוטשילד גסה וצפופה, וצבעה הכללי זהוב, אוכרה או חום-קפה הנוטה להתכהות בגב ובפלג הגוף האחורי. הצבע הזהוב משתנה לאפור-סגלגל או כחלחל סביב הכתפיים והצוואר ואילו הראש בצבע ערמוני, אדמדם או חום-כהה. זרועותיו של הוולבי והצד התחתון של גופו (הבטן, החזה ופנים הרגליים) בצבע צהבהב או זהוב בהיר, כפות ידיו ורגליו כהות בקצוות, ועל השכמות יש לו כתם שחור מפוחם שנעדר לפרקים. סימוני הפנים של וולבי רוטשילד כוללים עיגולים שחורים סביב העיניים, כתם שחור לאורך החרטום וסנטר ולוע לבנבנים. לוולבי עשוי להיות פס כהה דהוי בין העין לאף ופס צהבהב בין הלוע לאוזן, אך שניהם עלולים להיעדר לעיתים קרובות. האוזניים חומות משני הצדדים. הזנב בצבע חום-זהוב או קפה והוא הופך לשחרחר בשליש האחרון.
תפוצה ואקולוגיה

וולבי רוטשילד אנדמי למערב אוסטרליה. הוא מצוי בעיקר באזור פילבארה באוסטרליה המערבית ובארכיפלג דמפיר לחופי היבשת. בפילברה, טווח התפוצה שלו גובל ברכס צ'יצ'סטר ורכס המרסלי במערב, ברכס ברלי ליד העיירה ניומן בדרום, ובתחנת וודסטוק והעיירה מרבל בר במזרח. בארכפילג דמפיר הוא מצוי באיים הבאים: האי דולפין, האי רוזמרי, האי אנדרבי והאי בורופ שהפך כיום לחצי אי מלאכותי לאחר שחובר ליבשת על ידי האדם; בשנות ה-60 של המאה ה-20, הוולבי נכחד באי המערבי ובאי המזרחי בארכיפלג כתוצאה מטריפה על ידי שועלים, ועמד בפני הכחדה מהאי דולפין מאותה סיבה עד שניצל ברגע האחרון לאחר שרשויות השימור האוסטרליות החלו לדלל את אוכלוסיית השועלים שבתוכו. הוולבי הובא בהמשך על ידי רשויות השימור לאי לואיס המזרחי ולאי לואיס המערבי בארכיפלג והוא משגשג בתוכם. לא ידוע אם קיימת חפיפה בין וולבי רוטשילד לוולבי סלע שחור-צד בטווח המזרחי.
בית הגידול של וולבי רוטשילד כולל מצוקים, גבעות ורכסים סלעיים, בתוך סוואנות, חורש ים-תיכוני, יערות אקליפטוס דלילים ואזורים מדבריים למחצה המתאפיינים בכדורי ספיניפיקס. הוא עשוי גם לחיות על סוללות עפר וסלע גבוהות שנוצרות על ידי האדם סמוך למכרות ומחצבות. הטמפרטורות בתחומי המחייה שלו גבוהות מן הרגיל (45-32 מעלות), והוא מוצא מפלט מהחום העז במהלך היום בתוך מערות ונקיקים בין הסלעים והצוקים שבהם הטמפרטורה קרירה יותר.
הוולבי הוא יונק זהיר וחששן, ונמצא תמיד בשטח הסלעי כדי להיות מוסתר ובלתי נגיש לטורפים קרקעיים. עם דמדומי ערב הוולבי יורד לאזורים הנמוכים ומתחיל לתור אחר עשבים ועשבי תיבול בינות לסלעים, והוא עשוי לצאת בחסות החשיכה מהשטח הסלעי לערבות העשב שמסביב שבהם המזון נגיש יותר. בשטח הפתוח, הוולבי זהיר אף יותר, והסימן הקלוש ביותר לסכנה מוביל אותו לפתוח בריצה קופצנית מהירה לשטח הסלעי והתלול. התזונה של הוולבי כוללת בין השאר עשב בופלו, עלים ופירות של פיקוס וקקטוס, והוא שותה מים באופן קבוע מבילבונגים הפזורים ליד הסלעים.
וולבי רוטשילד חי בקבוצות גדולות ורופפות שכוללות עשרות פרטים, ובתוכם יש מדרג חברתי המבוסס על גודל וכוח. הזכרים נאבקים זה בזה כדי לקבוע את הדומיננטיות שלהם בקבוצה ואת זכות הגישה לנקבות. הרבייה מתרחשת לאורך השנה ללא עונה קבועה. לאחר תקופת היריון של חודש ימים, נולד צאצא אחד בדרך כלל, שמוצא את דרכו מפתח הביב לכיס של האם באמצעות חוש הריח בתהליך שלוקח כרבע שעה. לאחר שהוולד נכנס לכיס, הוא נצמד לאחת מארבע הפטמות שבתוכו ויונק ממנו ללא הפסקה בחודשים הראשונים. גור הוולבי נשאר בכיס במשך כחצי שנה, ונגמל מספר חודשים לאחר שעזב את הכיס לצמיתות. גם לאחר הגמילה, הוא מתלווה לאימו לפרק זמן נוסף. הגורים מגיעים לבגרות בגיל שנה וחצי עד שנתיים.
מצב

וולבי רוטשילד מסווג על ידי הרשימה האדומה של IUCN במצב השימור ללא חשש (LC), בשל תפוצתו הרחבה, אוכלוסייה גדולה, התרחשות במספר אזורים מוגנים (הבולטים שבהם הם הפארק הלאומי קאריג'יני והפארק הלאומי מילסטרם-צ'יצ'סטר), ומשום שלא סביר שתתרחש בעתיד הקרוב ירידה משמעותית במספריו. מגמת האוכלוסייה ואומדנה המדויק אינם ידועים. האיום המרכזי של וולבי רוטשילד הוא השועל האדום שהובא ליבשת על ידי האדם וגרם לצמצום מספריו בטווח הדרומי ועל האיים; כיום, האיום מצד השועלים מתרחש בעיקר באזורי החוף הנמוכים, בעוד שבמרכז הוולבי מוגן מפניהם הודות לבית גידולו הסלעי והבלתי נגיש. איום אחר על הוולבי הוא פגיעה בבית הגידול כתוצאה מקידוחי גז וכריית מינרלים שונים (בעיקר עפרת ברזל, מנגן, אזבסט ונחושת), לצד התנועה הגוברת של כלי רכב שמעלה את השכיחות לדריסת וולבים בכבישים בשעות הלילה.
כל האיים בארכיפלג דמפיר נחשבים לאזורים מוגנים, ויש פיקוח הדוק על הכניסה לתוכם כדי למנוע הכנסה לא חוקית של טורפים פולשים (אם כי בחלקם מתבצעים פעולות כרייה). רשויות השימור גם פועלות בעקביות לצמצום אוכלוסיית השועל ביבשת ובאי דולפין. תוכנית הניהול המערבית שפורסמה בשנת 2013 להבראה של מינים מסוימים של בעלי חיים אוסטרלים, כללה את וולבי רוטשילד לצד 4 מיני וולבי סלע נוספים.
הערות שוליים

↑  וולבי סלע רוטשילד באתר הרשימה האדומה של IUCN
| קנגוריים |
| --- | --- | --- |
| וולביים ארנביים מפוספסים | וולביים ארנביים מפוספסים |  |
| וולבי ארנבי מפוספס | וולבי ארנבי מפוספס (סוג ומין יחיד) |   |
| קנגורים | קנגורים |   |
| קנגורו | קנגורו אפור מזרחי • קנגורו אפור מערבי • קנגורו אדום • וולארו האנטילופה • וולארו מצוי • וולארו שחור • וולבי אגיל • וולבי שחור-פס • וולבי טמר • וולבי סבך מערבי • וולבי פרמה • וולבי זנב-שוט • וולבי אדום-צוואר |   |
| קנגורו אילני | קנגורו אילני אפרורי • קנגורו אילני לומהולץ • קנגורו אילני בנט • קנגורו אילני דובי • קנגורו אילני הואון • קנגורו אילני דוריה • קנגורו אילני סרי • קנגורו אילני גודפלו • קנגורו אילני עטוי-זהב • קנגורו אילני שפלתי • קנגורו אילני הוזר • קנגורו אילני וונדיוואי • איפולה • דינגיסו • טנקיל |   |
| וולבי הצבי | וולבי צבי שחור • וולבי צבי לבן-פס • וולבי צבי אפור • וולבי צבי חום |   |
| וולבי יערוני | וולבי יערוני מקלאי • וולבי יערוני זוטר |   |
| וולבי ארנבי | וולבי ארנבי ממושקף • וולבי ארנבי אדמוני |   |
| וולבי זנב-מסמר | וולבי זנב-מסמר מרוסן • וולבי זנב-מסמר צפוני |   |
| וולבי הסלע | וולבי סלע קצר-אוזן • וולבי סלע וילקינס • וולבי סלע פרוסרפיני • וולבי סלע רוטשילד • וולבי סלע צהוב-רגל • וולבי סלע אלייד • וולבי סלע כף-יורק • וולבי סלע גודמן • וולבי סלע הרברט • וולבי סלע חדגוני • וולבי סלע שחור-צד • וולבי סלע מאריבה • וולבי סלע זנב-מברשת • וולבי סלע סגול-צוואר • וולבי סלע שרמן • מונג'ון • נברלק |   |
| פדמלון | פדמלון טסמני • פדמלון בראון • פדמלון כהה • פדמלון קלבי • פדמלון ההרים • פדמלון אדום-רגל • פדמלון אדום-צוואר |   |
| וולבי ביצות | וולבי ביצות (סוג ומין יחיד) |   |
| קווקה | קווקה (סוג ומין יחיד) |   |
דגימה של וולבי סלע רוטשילד.
נוף אופייני לבית גידולו של וולבי רוטשילד בפילברה.
התפלגות מנוונת

| --- | --- |
 פונקציית ההסתברות
 
 פונקציית ההסתברות המצטברת
 
 מאפיינים
 פרמטרים:   k_{0}\in (-\infty ,\infty )\, (הערך היחיד שההתפלגות יכולה לקבל)
 תומך:   k=k_{0}\,
 פונקציית הסתברות (pmf):   {\begin{cases}1,&k=k_{0}\\0,&{\mbox{otherwise }}\end{cases}}
 פונקציית ההסתברות המצטברת (cdf):   {\begin{cases}0,&k<k_{0}\\1,&k\geq k_{0}\end{cases}}
 תוחלת:   k_{0}\,
 סטיית תקן:   0\,
 חציון:   k_{0}\,
 ערך שכיח:   k_{0}\,
 שונות:   0\,
 אנטרופיה:   0\,
 פונקציה יוצרת מומנטים (mgf):   e^{k_{0}t}\,
 פונקציה אופיינית:   e^{ik_{0}t}\,
 צידוד:  לא מוגדר
 גבנוניות:  לא מוגדר
בתורת ההסתברות, התפלגות מנוונת היא התפלגות של משתנה מקרי בדיד שלו תומך המכיל איבר יחיד, כלומר המשתנה המקרי יכול לקבל ערך אחד בדיוק. בעוד שמרבית המשתנים המקריים מכילים מספר ערכים, ההתפלגות המנוונת מייצגת מרחב מאורעות שלו אפשרות יחידה. למשל קובייה שעל כל פאותיה מופיעה אותה ספרה, או מטבע ששני צדדיה "ראש". משתנה מקרי שייצג את מרחב המאורעות המתאים לשתי דוגמאות אלו יוכל לקבל ערך יחיד. התפלגות זו אינה מייצגת אקראיות כלשהי במובן האינטואיבי, אך היא עונה על הגדרתה של ההתפלגות ומהווה מקרה פרטי שבאמצעותו ניתן להתייחס למשתנים שערכם קבוע ואינו תלוי באקראיות כלשהי כאל משתנים אקראיים.
ההתפלגות המנוונת יכולה לקבל את ערכו של מספר ממשי יחיד,  k_{0}, ועל כן פונקציית ההסתברות שלה נתונה על ידי:
ופונקציית ההצטברות על ידי:
כאשר את פונקציית הצפיפות ניתן לתאר באמצעות פונקציית דלתא של דיראק:
משתנה מקרי קבוע

בתורת ההסתברות, משתנה מקרי קבוע הוא משתנה מקרי בדיד שלו ערך קבוע ללא תלות במאורע שהתרחש. באמצעות שימוש במשתנים מקריים קבועים ניתן להמיר ערכים קבועים למסגרת העבודה ההסתברותית, וזאת נעשה באמצעות ההתפלגות המנוונת.
ראו גם

מקרה מנוון
| התפלגויות |
| --- | --- | --- |
| התפלגויות בדידות כלליות | אחידה בדידה • בינומית • מולטינומית • בינומית שלילית • ברנולי • גאומטרית • היפרגאומטרית • היפרגאומטרית שלילית • מנוונת • פואסון |  |
| התפלגויות רציפות כלליות | אחידה רציפה • בטא • גמא • לוג-נורמלית • מעריכית (אקספוננציאלית) • נורמלית (גאוסית) • לפלס • משולשת • פארטו • ריילי • קושי • כי בריבוע • חצי המעגל של ויגנר • התפלגות טרייסי-וידום |  |
| התפלגויות בפיזיקה סטטיסטית | בולצמן • בוז-איינשטיין • מקסוול-בולצמן • פרמי-דיראק • זטא |  |
| התפלגויות נוספות | התפלגות t • התפלגות F • ארלנג • וייבול • לוגיסטית |  |
| סוגי התפלגויות | בדידה • רציפה • מותנית • נורמלית מוכללת • זנב עבה • לא פריקה • משותפת |  |
התנגשות של אלופים (2019)

| התנגשות של אלופים (2019)>  הפוסטר הרשמי של האירוע בכיכובם של בקי לינץ', ביילי, קופי קינגסטון, AJ סטיילס וסת' רולינס.מידע |
| --- | --- | --- |
ארגון: WWE
מותג (ים): Raw סמאקדאון 205 לייב
תאריך: 15 בספטמבר 2019
עיר: שארלוט, קרוליינה הצפונית
אולם: ספקטרום סנטר
שיר (י) הנושא: "Champion" בביצוע Bishop Briggs
סדרת אירועי שלם וצפה של ה-WWE
| :NXT UK TakeOverCardiff | התנגשות של אלופים (2019) | גיהנום בכלוב |
סדרת אירועי התנגשות של אלופים
| 2017 | התנגשות של אלופים (2019) | 2020 |
התנגשות של אלופים (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw,‏ סמאקדאון ו-205 לייב) ונערך ב-15 בספטמבר 2019, באולם ספקטרום סנטר שבשארלוט, קרוליינה הצפונית. האירוע היה האירוע השלישי בסדרת אירועי התנגשות של אלופים.
אחד עשר קרבות התנהלו באירוע, כולל שניים שהתקיימו במופע המקדים לאירוע. בקרב המרכזי, סת' רולינס ניצח את ברון סטרומן ושמר על האליפות האוניברסלית. עוד ברשימת הקרבות, קופי קינגסטון ניצח את רנדי אורטון ושמר על אליפות ה-WWE, ביילי ניצחה את שארלוט פלייר ושמרה על אליפות הנשים של סמאקדאון, סשה בנקס ניצחה את בקי לינץ' בפסילה בקרב על אליפות הנשים של Raw, אך האחרונה הצליחה לשמור על התואר, משום שחגורת אליפות לא יכולה להחליף ידיים בניצחון שבא כתוצאה מפסילה. בקרב היחיד שלא היה על חגורת אליפות כלשהי, אריק רואן ניצח את רומן ריינס בקרב ללא פסילות הודות למתאבק לוק הארפר, שביצע את חזרתו לארגון.
מתוך אחת עשרה חגורות אליפות ב-WWE של שלושת המותגים: Raw, סמאקדאון ו-205 לייב, רק אליפות הזוגות של Raw ואליפות הזוגות של סמאקדאון החליפו ידיים. דולף זיגלר ורוברט רוד ניצחו את סת' רולינס וברון סטרומן כדי לזכות באליפות הזוגות של Raw, בעוד שהריבייבל (דאש ויילדר וסקוט דוסון) ניצחו את הניו דיי (ביג אי ואקסבייר וודס) כתוצאה מהכנעה כדי לזכות באליפות הזוגות של סמאקדאון.
עלילות > קרב מבוטל

באוגוסט 2019, ה-WWE החליטו להחזיר את טורניר מלך הזירה, לראשונה מאז שנת 2015, כאשר גמר הטורניר ייערך באירוע התנגשות של אלופים. ב-19 באוגוסט בתוכנית Raw, טורניר בן 16 משתתפים החל, כשמחצית המשתתפים הגיעה מ-Raw ומחצית המשתתפים הנותרת הגיעה מסמאקדאון. למרות שקרב הגמר תוכנן במקור לאירוע התנגשות של אלופים, הוחלט לבסוף לקיים אותו לילה לאחר מכן בתוכנית Raw.
אירוע

| --- | --- |

תפקיד:: שם:
צוות השידור באנגלית: מייקל קול (Raw)
צוות השידור באנגלית: קורי גרייבס (Raw/סמאקדאון)
צוות השידור באנגלית: רנה יאנג (Raw)
צוות השידור באנגלית: טום פיליפס (סמאקדאון)
צוות השידור באנגלית: ביירון סקסטון (סמאקדאון)
צוות השידור באנגלית: ויק ג'וסף (205 לייב)
צוות השידור באנגלית: איידן אינגליש (205 לייב)
צוות השידור באנגלית: דיו מדין (205 לייב)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: טים הייבר
צוות השידור בגרמנית: קלווין קני
כרוזים: גרג המילטון (סמאקדאון/205 לייב)
כרוזים: מייק רום (Raw)
שופטים: דנילו אנפיביו
שופטים: ג'ייסון איירס
שופטים: ג'ון קון
שופטים: דן אנגלר
שופטים: דריק מור
שופטים: אדי אורנגו
שופטים: צ'ארלס רובינסון
מראיינות: צ'ארלי קארוסו
מראיינות: קיילה ברקסטון
מראיינות: שרה שרייבר
פאנל לפני האירוע: ג'ונתן קואצ'מן
פאנל לפני האירוע: צ'ארלי קארוסו
פאנל לפני האירוע: דייוויד אוטונגה
פאנל לפני האירוע: בוקר טי
אירוע > מופע מקדים

שני קרבות התקיימו במהלך המופע המקדים. בקרב הראשון, דרו גולאק הגן על אליפות ה-WWE במשקל קל בקרב משולש נגד הומברטו קאריו ולינסה דוראדו. בסיום, קאריו ביצע על דוראדו את מהלך האצטק פרס, לעומת זאת, גולאק נכנס אל הזירה בעת ניסיון ההצמדה של קאריו, תפס אותו והעיף אותו מהזירה. לאחר מכן, גולאק ניצל זאת כדי להצמיד את דוראדו לניצחון, שהקנה לו הגנה מוצלחת על התואר.
בקרב השני, AJ סטיילס הגן על אליפות ארצות הברית נגד סדריק אלכסנדר. בסיום, סטיילס ביצע על אלכסנדר את מהלכי הפנומנל פורארם והסטיילס קלאש אשר הספיקו לו כדי לנצח בקרב ולהגן על התואר בהצלחה. לאחר הקרב, סטיילס סימן לחברי קבוצת ה-O.C. (לוק גאלוס וקארל אנדרסון) להגיע וביחד השלושה תקפו את אלכסנדר.
אירוע > הקרב המרכזי

בקרב המרכזי, סת' רולינס הגן על האליפות האוניברסלית נגד ברון סטרומן. בתחילת הקרב, רולינס ביצע על סטרומן שלושה מהלכי סופרקיק ופרוג ספלאש, אך סטרומן הצליח לצאת מניסיון ההצמדה לפני שהשופט ירד לקרקע כדי לבצע את הספירה לשלוש. סטרומן ביצע על רולינס את מהלך הספלאש מהחבל העליון, אך הוא לא הצליח להשיג את הניצחון בקרב. לאחר מכן, רולינס ביצע על סטרומן שלוש פעמים את מהלך הסיום שלו, הסטומפ, אך סטרומן הצליח לצאת מכל ניסיונות ההצמדה שבאו לאחר כל מהלך. כשסטרומן ניסה לבצע על רולינס את מהלך הראנינג פאוורסלאם, ברכו השמאלית שנפגעה לאורך הקרב, גרמה לו ליפול על המזרן, מה שאיפשר לרולינס לבצע את מהלך הפדיגרי ואז פעם נוספת את מהלך הסטומפ בפעם הרביעית, שהספיקו לו כדי לנצח בקרב ולשמור על התואר בהצלחה. לאחר הקרב, כשרולינס עמד על רמפת הכניסה לאולם, "השד" בריי וויאט הגיע ותקף את רולינס בעזרת מהלכי "האחות אביגיל" והמנדיבל קלאו.
תוצאה לאורך זמן > Raw

לפני האירוע התנגשות של אלופים, דווח שבריי וויאט יאתגר את האלוף שיצא מהאירוע לקרב על האליפות האוניברסלית באירוע הבא, גיהנום בכלוב. לילה לאחר האירוע בתוכנית Raw, רולינס התייחס לתקיפה של וויאט באירוע ואמר שהוא יגן על האליפות האוניברסלית נגדו בקרב גיהנום בכלוב באירוע גיהנום בכלוב.
בנקס אתגרה את לינץ' לקרב חוזר באירוע גיהנום בכלוב. מאוחר יותר, לינץ' נענתה לאתגר בחיוב כשאמרה שהקרב ביניהן באירוע יהיה קרב גיהנום בכלוב.
אלופי הזוגות החדשים של Raw, דולף זיגלר ורוברט רוד, ואלופי הזוגות החדשים של סמאקדאון, הריבייבל (דאש ויילדר וסקוט דוסון) חגגו את הזכיות שלהם, עד לנקודה שבה ברון סטרומן הגיע כדי לקטוע את החגיגות ולתקוף את שני הצמדים.
קבוצת ה-O.C.‏ (AJ סטיילס, לוק גאלוס וקארל אנדרסון) ניצחה בקרב שלושה נגד שלושה את סדריק אלכסנדר וה-Viking Raiders (אריק ואיבר). לאחר הקרב, קבוצת ה-O.C. תקפה את אלכסנדר וה-Viking Raiders.
תוצאה לאורך זמן > סמאקדאון

בתוכנית סמאקדאון, הניו דיי (קופי קינגסטון, ביג אי ואקסבייר וודס) ניצחו בקרב שלושה נגד שלושה את רנדי אורטון והריבייבל (דאש ויילדר וסקוט דוסון). לאחר הקרב, ברוק לסנר ופול היימן הגיעו כדי לאתגר את קינגסטון לקרב על אליפות ה-WWE בתוכנית הבכורה של סמאקדאון ברשת פוקס ב-4 באוקטובר. לאחר שנענה בחיוב לאתגר זה, לסנר ביצע על קינגסטון את מהלך הסיום שלו, ה-F5.
אריק רואן הגיע לריאיון עם מייקל קול, שבו אמר שלאורך הזמן הארגון העלים עין ממנו, לא העריך אותו נכון ולא כיבד אותו. הוא אמר שהוא תקף את רומן ריינס כדי להפחיד אותו ובנוסף להראות שריינס הוא לא דמות דומיננטית כל כך כמו שהוא מצטייר להיות. בנוסף לכך, הוא אמר שהוא לא שווה לדניאל בריאן, אלא יותר טוב ממנו. מאוחר יותר, בריאן אמר שלא משנה לאיזה כיוון הדמות שלו פנתה, לטובה או לרעה, הוא בעצמו לעולם לא שיקר. עוד אמר שהוא החשיב את רואן לחבר שלו השווה לו. בריאן נקטע על ידי רואן והותקף מאחור על ידי לוק הארפר. ריינס הגיע כדי להיחלץ לעזרתו של בריאן, אך רואן והארפר הציגו עליונות מוחלטת עליו ועל בריאן.
סמי זיין והאלוף הבין יבשתי שינסקה נקאמורה דרשו מהקהל כבוד על כך שנקאמורה ניצח את המיז. לנקאמורה היה קרב מתוכנן נגד עלי, אותו אחד שניצח את נקאמורה בקרב שאינו היה על התואר כמה שבועות קודם לכן. מנגד, נקאמורה וזיין תקפו את עלי והקרב המתוכנן בין נקאמורה לעלי לא התקיים.
סשה בנקס התחרתה נגד שארלוט פלייר בקרב שנגמר בניצחונה של האחרונה כתוצאה מפסילה בשל התערבותה של אלופת הנשים של סמאקדאון, ביילי, בזמן שפלייר ביצעה על בנקס את מהלך ההכנעה שלה, הפיגר אייט לג לוק. בנקס וביילי תקפו את פלייר עד שכרמלה נחלצה לעזרתה.
תוצאות

| מס' | תוצאות | התניות | זמן |
| --- | --- | --- | --- |
| P1 | דרו גולאק (א) ניצח את הומברטו קאריו ולינסה דוראדו | קרב משולש על אליפות ה-WWE במשקל קל | 10:05 |
| P2 | AJ סטיילס (א) ניצח את סדריק אלכסנדר | קרב יחידים על אליפות ארצות הברית | 04:55 |
| 3 | רוברט רוד ודולף זיגלר ניצחו את סת' רולינס וברון סטרומן (א) | קרב זוגות על אליפות הזוגות של Raw | 09:40 |
| 4 | ביילי (א) ניצחה את שארלוט פלייר | קרב יחידים על אליפות הנשים של סמאקדאון | 03:45 |
| 5 | הריבייבל (דאש ויילדר וסקוט דוסון) ניצחו את הניו דיי (ביג אי ואקסבייר וודס) (א) בהכנעה | קרב זוגות על אליפות הזוגות של סמאקדאון | 10:15 |
| 6 | אלכסה בליס וניקי קרוס (א) ניצחו את מנדי רוז וסוניה דוויל | קרב זוגות על אליפות זוגות הנשים של ה-WWE | 09:05 |
| 7 | שינסקה נקאמורה (א) (עם סמי זיין) ניצח את המיז | קרב יחידים על האליפות הבין-יבשתית | 09:35 |
| 8 | סשה בנקס ניצחה את בקי לינץ' (א) בפסילה | קרב יחידים על אליפות הנשים של Raw | 20:00 |
| 9 | קופי קינגסטון (א) ניצח את רנדי אורטון | קרב יחידים על אליפות ה-WWE | 20:50 |
| 10 | אריק רואן ניצח את רומן ריינס | קרב ללא פסילות | 17:25 |
| 11 | סת' רולינס (א) ניצח את ברון סטרומן | קרב יחידים על האליפות האוניברסלית | 11:00 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  האירוע התנגשות של אלופים חוזר ומגיע לקרוליינה הצפונית
↑  ביילי תגן על אליפות הנשים של סמאקדאון נגד שארלוט פלייר
↑  רולינס וסטרומן יגנו על אליפות הזוגות של Raw נגד רוד וזיגלר
↑  רולינס יגן על האליפות האוניברסלית נגד סטרומן
↑  קינגסטון יגן על אליפת ה-WWE נגד אורטון
↑  הניו דיי יגנו על אליפות הזוגות של סמאקדאון נגד הריבייבל
↑  גולאק יגן על אליפות ה-WWE במשקל קל בקרב משולש נגד קאריו ודוראדו
↑  נקאמורה יגן על האליפות הבין יבשתית נגד המיז
↑  לינץ' תגן על אליפות הנשים של Raw נגד בנקס
↑  ריינס נגד רואן (קרב ללא פסילות)
↑  בליס וקרוס יגנו על אליפות זוגות הנשים של ה-WWE נגד רוז ודוויל
↑  סטיילס יגן על אליפות ארצות הברית נגד אלכסנדר
↑  גמר טורניר מלך הזירה ייערך לבסוף בתוכנית Raw שלאחר האירוע התנגשות של אלופים
↑  גולאק ניצח בקרב משולש את קאריו ודוראדו ושמר על אליפות ה-WWE במשקל קל (קרב במופע המקדים)
↑  סטיילס ניצח את אלכסנדר ושמר על אליפות ארצות הברית (קרב במופע המקדים)
↑  רוד וזיגלר ניצחו את רולינס וסטרומן והפכו לאלופי הזוגות החדשים של Raw
↑  ביילי ניצחה את פלייר ושמרה על תואר אליפות הנשים של סמאקדאון
↑  הריבייבל ניצחו את הניו דיי והפכו לאלופי הזוגות החדשים של סמאקדאון
↑  בליס וקרוס ניצחו את רוז ודוויל ושמרו על אליפות זוגות הנשים של ה-WWE
↑  נקאמורה ניצח את המיז ושמר על האליפות הבין יבשתית
↑  בנקס ניצחה את לינץ' בפסילה; לינץ' עדיין אלופת הנשים של Raw
↑  קינגסטון ניצח את אורטון ושמר על התואר
↑  רואן ניצח את ריינס (קרב ללא פסילות)
↑  רולינס ניצח את סטרומן ושמר על התואר
הרמן פילניק

| --- | --- |

 לידה:  8 בינואר 1914 שטוטגרט, הקיסרות הגרמנית 
 פטירה:  12 בנובמבר 1981 (בגיל 67) קראקס, ונצואלה 
 הישג בולט:  השתתפות בתחרות המועמדים לאליפות העולם בשחמט 1957
 הדרגה הגבוהה ביותר:  רב אמן משנת 1952
 מדינה:  האימפריה הגרמנית, ארגנטינה, ונצואלה
 
הרמן פילניק (בספרדית: Herman Pilnik;‏ 8 בינואר 1914 – 12 בנובמבר 1981) היה שחמטאי יהודי-ארגנטינאי בדרגת רב אמן. היה אלוף ארגנטינה בשחמט מספר פעמים, התחרה באליפות העולם בשחמט.
קורות חיים

הרמן פילניק נולד בשטוטגרט למשפחה יהודית שמקורה בליטא. בשנת 1930 הוא זכה באליפות שטוטגרט בשחמט. באותה שנה הוריו יצחק ואידה פילניק עם הילדים עברו לארגנטינה. פילניק החל להשתתף בתחרויות בדרום אמריקה. הוא זכה באליפות ארגנטינה בשנים 1942, 1945 ו-1958. בשנת 1944 הוא חלק את המקום ראשון בתחרות עם מיגל ניידורף. לאחר סיום מלחמת העולם השנייה הוא זכה במספר תחרויות שנערכו באירופה.
בשנת 1950 הוענק לו תואר אמן בינלאומי ובשנת 1952 רב-אמן.
בשנת 1956 הוא סיים במקום התשיעי בתחרות המועמדים. בהמשך הוא זכה במספר תחרויות. בסוף שנות ה-50 של המאה ה-20 עבר לצ'ילה. לאחר מספר שנים הוא חזר לארגנטינה, ואחר כך עבר לוונצואלה בה התפרנס כמאמן שחמט.
נפטר ב-12 בנובמבר 1981.
הרמן פילניק במשחקי אולימפיאדת השחמט

בין השנים 1950 ל-1958 השתתף פילניק ב-5 אולימפיאדות שחמט:
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | קבוצה | נקודות | תוצאות |  % | מקום |
|  1950 | עת. | ארגנטינה | 7.5 מ-10 | 6+ 3= 1- | 75.0 | 2 קבוצתי, 1 אישי |
|  1952 | 4 | ארגנטינה | 9.5 מ-14 | 6+ 7= 1- | 67.9 | 2 קבוצתי, 4 אישי |
|  1954 | 2 עת | ארגנטינה | 4 מ-7 | 3+ 2= 2- | 57.1 | 2 קבוצתי, 5 אישי |
|  1956 | 4 | ארגנטינה | 8.5 מ-13 | 7+ 3= 3- | 65.4 | 4 קבוצתי, 6 אישי |
|  1958 | 1 | ארגנטינה | 9 מ-15 | 5+ 8= 2- | 60.0 | 3 קבוצתי, 11 אישי |
הערות שוליים

↑  Pilnik, Herman - Men's Chess Olympiads, באתר אולימפבייס (באנגלית)
| --- | --- |
בקרת זהויות :  CANTIC: a11853220  ISNI: 0000 0003 8920 1468  LCCN: no2015077862  NTA: 121295567  VIAF: 282540005   WorldCat (עם VIAF): 282540005 
ערך זה הוא קצרמרבנושא שחמטאים ובנושא ארגנטינאים. אתם מוזמנים לתרום לוויקיפדיה ו.